
NUOMONĖ
Užimtumo ir socialinių reikalų komitetas ragina atsakingą Biudžeto kontrolės komitetą į savo pasiūlymą dėl rezoliucijos įtraukti toliau pateikiamą tekstą:
<RepeatBlock-Dec>
–	atsižvelgdamas į Audito Rūmų metinę ataskaitą dėl 2024 finansinių metų biudžeto vykdymo kartu su institucijų atsakymais ir į Audito Rūmų specialiąsias ataskaitas,
1.	teigiamai vertina palankią Audito Rūmų nuomonę, kurioje daroma išvada, kad 2024 m. ES konsoliduotosiose ataskaitose Sąjungos finansinė būklė metų pabaigoje visais reikšmingais aspektais yra pateikta teisingai;
2.	atkreipia dėmesį į tai, kad 2024 m. pabaigoje bendra neįvykdytų įsipareigojimų suma siekė 507,4 mlrd. EUR, įskaitant priemonę „NextGenerationEU“, o tai yra mažiau nei 2023 m., kai ši suma siekė rekordiškai aukštą lygį – 543 mlrd. EUR, ir pažymi, kad tai yra 33,5 mlrd. EUR daugiau nei Komisijos birželio mėn. įvertis;
3.	pažymi, kad DFP 2 išlaidų kategorijai „Sanglauda, atsparumas ir vertybės“ Audito Rūmų nustatytas labiausiai tikėtinas klaidų lygis 2024 m. sumažėjo iki 5,7 proc., palyginti su 9,3 proc. 2023 m., tačiau vis dar viršija 2 proc. reikšmingumo ribą, todėl Audito Rūmai pateikė neigiamą nuomonę dėl biudžeto išlaidų teisėtumo ir tvarkingumo; atkreipia dėmesį į tai, kad išlaidos pagal šią išlaidų kategoriją tebėra didelės rizikos išlaidos dėl to, kad jos grindžiamos kompensavimu, taip pat dėl sudėtingų taisyklių, ir kad pagrindinės kiekybiškai įvertintų klaidų rūšys buvo netinkamos finansuoti išlaidos ir projektai, viešųjų pirkimų procedūrų pažeidimai ir pagrindinių patvirtinamųjų dokumentų nebuvimas; ragina labiau stengtis siekti sumažinti klaidų lygį, ypač naujuoju finansavimo laikotarpiu, ir atkreipia dėmesį į Audito Rūmų pastabą, kad lėšų išmokėjimo būdo sudėtingumas turi įtakos klaidų rizikai;
4.	labai apgailestauja dėl to, kad, remiantis Komisijos prognoze, 2025–2027 m. laikotarpiu gali būti panaikinti sanglaudos politikos fondams numatyti 2,7 mlrd. EUR įsipareigojimų, o tai yra beveik 7 kartus daugiau nei 2022 m. prognozė; susirūpinęs pažymi, kad bendras šių fondų įsisavinimo lygis iki 2024 m. pabaigos buvo tik 5 proc., palyginti su 14 proc. atitinkamu ankstesnės DFP[footnoteRef:1] laikotarpiu; pakartoja, kad tai atspindi vis dar žemą lėšų įsisavinimo lygį ir todėl ragina valstybes nares užtikrinti spartesnį šių fondų įgyvendinimą; pabrėžia, kad Komisija turėtų nustatyti būdus, kaip padėti valstybėms narėms sparčiau naudoti ES lėšas, visų pirma pasidalijamojo valdymo lėšas pagal Bendrųjų nuostatų reglamentą, kad būtų pagerintas lėšų įsisavinimas, kartu laikantis patikimo finansų valdymo principų; šiuo požiūriu atkreipia dėmesį į neseniai priimtus pasiūlymus dėl teisėkūros procedūra priimamų aktų dėl 2021–2027 m. programavimo laikotarpio[footnoteRef:2] sanglaudos politikos fondų reglamentų, kurie galėtų padėti sumažinti riziką, kad šios lėšos būtų panaikintos; [1:  2024 m. ES auditas trumpai, Europos Audito Rūmai.]  [2:  COM(2025) 123 ir COM(2025) 164.] 

5.	primena, kad pagal 2a išlaidų pakategorę „Ekonominė, socialinė ir teritorinė sanglauda“ daugiausia dėmesio skiriama ES valstybių narių ir regionų vystymosi skirtumų mažinimui; atkreipia dėmesį į ES sanglaudos politikos svarbą remiant Europos socialinių teisių ramsčio ir jo veiksmų plano bei pagrindinių tikslų įgyvendinimą; pabrėžia, kad įgyvendinant ES sanglaudos politiką svariai prisidedama prie ES užimtumo, socialinės, švietimo ir įgūdžių politikos, įskaitant struktūrines reformas šiose srityse;
6.	primena ESF+ svarbą, nes juo naudojantis siekiama užtikrinti didelį užimtumą, teisingą socialinę apsaugą, kvalifikuotą ir atsparią darbo jėgą ir įtraukią visuomenę, ir tai yra esminiai dalykai norint panaikinti skurdą; pažymi, kad infliacija, nepaisant sumažėjimo, ir toliau darė poveikį 2024 m. Sąjungos biudžetui, nes didėjo išlaidos ir mažėjo realioji asignavimų vertė bei „Europos socialinio fondo +“ veiksmingumas; pabrėžia, kad dabartinio ESF+ biudžeto bet kuriuo atveju nepakanka pagal Europos socialinių teisių ramsčio veiksmų planą nustatytiems 2030 m. tikslams pasiekti; pabrėžia, kad ateinančiais metais įgyvendinant ESF+ tikslus bei uždavinius jam reikia teikti nuolatinę finansinę ir politinę ES, nacionalinių ir regioninių institucijų paramą; pabrėžia, kad vykdant iš ESF+ finansuojamą veiklą svarbu, kad dalyvautų vietoje veikiančios pilietinės visuomenės organizacijos ir socialiniai partneriai; ragina Komisiją įdarbinti lopšelių paslaugas teikiančius vidaus darbuotojus užtikrinant geras darbo sąlygas ir sutarčių stabilumą;
7.	teigiamai vertina tai, kad, laikydamasi savo privalomų įsipareigojimų ir atsižvelgdama į pakartotinius Parlamento raginimus, Komisija parengė bandomąją metodiką, skirtą 2021–2027 m. DFP su lyčių lygybe susijusioms išlaidoms stebėti ir vertinti programų lygmeniu, siekiant pagerinti lyčių aspekto integravimą į Komisijos biudžeto procesą ir sustiprinti politikos formavimo bei išteklių paskirstymo poveikį skatinant lyčių lygybės tikslus;
8.	ragina Komisiją kuo greičiau įgyvendinti visas dar neįgyvendintas Audito Rūmų rekomendacijas.
9.	primena, kad svarbu stebėti, kaip naudojamos ES lėšos, siekiant užtikrinti ES finansinių interesų apsaugą; ragina Komisiją visapusiškai pasinaudoti turimomis priemonėmis siekiant pašalinti akivaizdžią šiurkštaus ES vertybių nepaisymo ir teisinės valstybės principo pažeidimo riziką; atsižvelgdamas į tai, primena Komisijos pareiškimą, pridėtą prie sanglaudos politikos laikotarpio vidurio peržiūros šiuo klausimu;
</RepeatBlock-Dec>

[bookmark: FootprintPageAD]PRIEDAS. GAUTOS INFORMACIJOS DEKLARACIJA
<FootprintIntro>Nuomonės referentė, prisiimdama visą atsakomybę, pareiškia, kad į savo nuomonę neįtraukė informacijos, gautos iš interesų grupių atstovų, kuriems taikomas Tarpinstitucinis susitarimas dėl privalomo skaidrumo registro[footnoteRef:3], arba trečiųjų šalių valdžios institucijų, įskaitant jų diplomatines atstovybes ir ambasadas, atstovų, kurie turi būti įtraukti į šį priedą pagal Darbo tvarkos taisyklių I priedo 8 straipsnį.</FootprintIntro> [3:  2021 m. gegužės 20 d. Europos Parlamento, Europos Sąjungos Tarybos ir Europos Komisijos tarpinstitucinis susitarimas dėl privalomo skaidrumo registro (OL L 207, 2021 6 11, p. 1, ELI: http://data.europa.eu/eli/agree_interinstit/2021/611/oj).] 

